Lav et referat af nedenstående tekst:

Tekst:
Søndag eftermiddag fik Nordjyllands Beredskab en melding om, at der var opstået brand i en lejlighed i Frederikshavn. Branden i lejligheden på Rimmergade opstod ifølge Nordjyllands Beredskab Nord i lejlighedens walk-in-closet. - Vi har kontrol over branden, men hvad der er den helt nøjagtige årsag til branden, tør jeg ikke sige noget om endnu, siger beredskabsinspektør ved Nordjyllands Beredskab Nord Bo Isaksen. Nordjyllands Beredskab oplyser, at der ikke er sket nogen personskader under branden. Lejligheden ligger i stueplan i en opgang med otte andre lejligheder, men det er kun lejligheden i stueplan, der er blevet skadet under branden. - Der er et skab inde i lejligheden, der er brændt, så der er brand- og røgskadet inde i lejligheden, så umiddelbart er lejligheden ubeboelig, lyder det fra Bo Isaksen. Der kører nu en politisag, der skal afgøre, hvor og hvordan branden nøjagtigt er opstået.

Referat:
I Frederikshavn opstod der søndag eftermiddag en brand i en lejlighed på Rimmensgade. Der er ikke sket nogen personskader under branden.